b'\n_START_ARTICLE_\nNatsume Soseki\n_START_SECTION_\n\xc5\xbdivljenjepis\n_START_PARAGRAPH_\nNatsume se je nena\xc4\x8drtovano rodil priletni materi in o\xc4\x8detu, ki sta ga oddala v posvojitev svojemu nekdanjemu slu\xc5\xbeabniku Shiobari Masanosukeju in njegovi \xc5\xbeeni. Par je Natsumeja vzgajal do devetega leta starosti, nato pa se je vrnil k pravim star\xc5\xa1em. Mati mu je umrla, ko je bil star 14 let._NEWLINE_V srednji \xc5\xa1oli se je navdu\xc5\xa1il nad kitajsko literaturo in si je \xc5\xbeelel postati pisatelj. Ta njegova \xc5\xbeelja ni naletela na odobravanje v dru\xc5\xbeini, zato se je po opravljeni maturi, leta 1884, vpisal na univerzo. Najprej je vpisal \xc5\xa1tudij arhitekture, kmalu pa je ta \xc5\xa1tudij zamenjal za \xc5\xa1tudij angle\xc5\xa1\xc4\x8dine._NEWLINE_Leta 1887 je spoznal pesnika Masaoko Shikija, prijatelja, ki ga je za\xc4\x8del vzpodbujati k pisanju. V istem letu je za\xc4\x8del pisati pod psevdonimom Soseki, ki v kitaj\xc5\xa1\xc4\x8dini pomeni trmast. Leta 1893 je diplomiral in se za nekaj \xc4\x8dasa zaposlil kot u\xc4\x8ditelj. Do leta 1896 je zamenjal nekaj \xc5\xa1ol, junija istega leta pa se je poro\xc4\x8dil z Nakane Kyoko._NEWLINE_Leta 1900 ga je japonska vlada napotila na \xc5\xa1tudij na Univerzo v Cambridgeu, v Zdru\xc5\xbeeno kraljestvo, kjer pa zaradi slabega finan\xc4\x8dnega stanja ni dolgo vzdr\xc5\xbeal. \xc5\xbde leta 1902 je opustil \xc5\xa1tudij in se vrnil na Japonsko, kjer se je zaposlil kot profesor angle\xc5\xa1ke literature na svoji biv\xc5\xa1i univerzi._NEWLINE_Kot pravi pisatelj je za\xc4\x8del delovati leta 1905, ko je napisal svojo prvo novelo, od leta 1907 naprej pa se je posvetil izklju\xc4\x8dno pisateljevanju in je zapustil univerzo. Med letoma 1905 in 1916, ko je umrl zaradi vnete rane na \xc5\xbeelodcu je napisal 20 knji\xc5\xbeevnih del, ki so mu prinesla svetovno slavo.\n_START_SECTION_\nDela, prevedena v sloven\xc5\xa1\xc4\x8dino\n_START_PARAGRAPH_\nKoprnenje (izvirni naslov: Kokoro, japonsko \xe3\x81\x93\xe3\x82\x9d\xe3\x82\x8d). Zalo\xc5\xbeba Sanje, Ljubljana 2011 (tiskana izdaja) (COBISS) in 2014 (elektronska izdaja) (COBISS).'